Lars Rolf
Lars Anders Rolf f. Rolf-Wetterstrand (født 29. maj 1923 i Stockholm, Sverige, død 15. februar 2001 sammesteds) var en svensk kunstmaler, tegner, grafiker og billedhugger.

Biografi 
Rolf var søn af revyskuespilleren Ernst Rolf og kostumedesigneren Gueye Rolf. Han studerede ved Carl Malmstens malerskole, Pernbys målarskola 1943-45 samt Kungliga Konsthögskolan 1945-50.

Han debuterede som landskabsmaler i 1951, men arbejdede også som tegner, grafiker og billedhugger. Rolf er repræsenteret på Moderna Museet og Nationalmuseum i Stockholm, Norrköpings konstmuseum og Kalmar konstmuseum.

Han var 1951-60 gift med kunstneren Lill-Marie Blomberg (1923-92) og 1979-81 med Marianne Dahlgren (født 1936).

Referencer 

Malere fra Sverige
Tegnere fra Sverige
Grafikere fra Sverige
Billedhuggere fra Sverige
Personer fra Stockholm